Luettelo televisiosarjan True Blood jaksoista
Jaksot > Ensimmäinen tuotantokausi

| # | Σ # | Nimi | Suomenkielinen nimi | Alkup>  esityspäivä | Suomen esityspäivä |
| --- | --- | --- | --- | --- | --- |
| 1. | 1. | Strange Love | Outoa vetovoimaa | 2008-09-077. syyskuuta 2008 | 2010-03-011. maaliskuuta 2010 |
Vampyyrit ovat tulleet julkisuuteen tekoveren keksimisen jälkeen. Bon Tempsin pikkukaupungin baari Merlotte's saa ensimmäisen vampyyriasiakkaan Bill Comptonin. Tarjoilija Sookie ja Bill kiinnostuvat toisistaan. Sookiella on kyky kuulla ihmisten ajatuksia, mutta hän ei pysty kuulemaan Billiä.  Sookien ystävät ja häneen ihastunut baarinpitäjä Sam ovat varuillaan. Sookien veli Jason tapaa Maudetten, jonka kanssa hänellä on suhde. Maudette näyttää Jasonille videon, jolla hän harrastaa rajua seksiä vampyyrin kanssa. Maudette ja Jason harrastavat seksiä samaan tapaan. Maudette on seksin jälkeen elottoman oloinen ja Jason luulee tappaneensa tämän vahingossa. Myöhemmin Maudette löytyy kuolleena ja Jason pidätetään. Rattrayn pariskunta kaappaa Billin saadakseen tältä huumeena käytettävää vampyyrinverta. Sookie pelastaa Billin, mutta joutuu itse myöhemmin Rattrayn pariskunnan pahoinpitelemäksi. 
| 2. | 2. | The First Taste | Parantava veri | 2008-09-1414. syyskuuta 2008 | 2010-03-088. maaliskuuta 2010 |
Bill tappaa Ratrayt ja pelastaa pahoinpidellyn Sookien hengen antamalla tämän juoda parantavaa vampyyrinverta. Vampyyrinveri luo samalla erityisen yhteyden heidän välilleen. Sookie pyytää Billiä puhujaksi isoäitinsä Adele historialliseen seuraan. Jasonia kuulustellaan Maudetten murhasta. Hänelle näytetään Maudetten salaa kuvaama video hänen ja Maudetten kohtaamisesta. Videolta näkyy, että Maudette narrasi Jasonia teeskentelemällä tajutonta seksin jälkeen ja kuoli vasta videon ottamisen jälkeen. Seriffi Dearborn päästää Jasonin vapaaksi, mutta Jason on yhä yksi murhaepäillyistä. Sookien ystävä Tara on ihastunut Jasoniin, mutta Jason ei tunne samoin. Jason viettää yön ex-tyttöystävänsä Dawnin kanssa. Sookie tuo Billin tapaamaan Adelea, Jasonia ja Taraa. Adele on ystävällinen, mutta muut eivät. Bill ja Sookie suutelevat ensimmäisen kerran. TV:ssä sanotaan, että vampyyrejä vastustavan Fellowship of the Sun -lahkon johtaja on murhattu. Sookie lähtee tapaamaan Billiä ja törmää kolmeen uhkaavaan vampyyriin, joista yksi on Maudetten videolla esiintynyt mies. 
| 3. | 3. | Mine | Koskematon | 2008-09-2121. syyskuuta 2008 | 2010-03-1515. maaliskuuta 2010 |
Bill väittää muille vampyyreille Sookien kuuluvan hänelle, jotta nämä jättäisivät Sookien rauhaan. Vampyyri Malcolm tarjoaa Billille Jerryä, joka antaa vampyyrien juoda vertaan. Sookie lukee Jerryn ajatuksista, että tällä on hepatiitti, jonka avulla hän haluaa kostaa vampyyreille vääryyksiä. Sookien varoitettua vampyyreita Billin, Jerryn välille tulee tappelu. Sookie alkaa epäillä suhdettaan Billiin. Tara ja Sam puhuvat yksipuolisista ihastuksistaan ja yksinäisyydestä ja päätyvät harrastamaan seksiä. Seuraavana aamuna Tara palaa kotiin ja joutuu alkoholistiäitinsä Lettie Maen pahoinpitelemäksi. Tara menee Merlottesin kokkina työskentelevän serkkunsa Lafayetten luo. Lafayettella on laittomia bisneksiä prostituoituna ja huumekauppiaana. Jason ja Dawn riitaantuvat Jasonin saatua tietää Dawnin olleen sängyssä vampyyrin kanssa. Jason ei pysty enää seksiin ja Dawn heittää Jasonin ulos aseella uhaten. Jason pyytää Lafayettelta Viagraa, mutta lähtee laitonta V-huumetta eli vampyyrinverta sisältävän pullon kanssa. Seuraavana päivänä Sookie löytää Dawnin kuolleena kotoaan. 
| 4. | 4. | Escape from Dragon House | Yliannostus | 2008-09-2828. syyskuuta 2008 | 2010-03-2222. maaliskuuta 2010 |
Jason ilmaantuu kukkapuskan kanssa paikalle Sookien kirkuessa kuolleen Dawnin vieressä. Paikalle tulee poliisi ja muuta väkeä, mm. Merlottesin tarjoilija Arlene, tämän poikaystävä Rene ja Jasonin ystävä Hoytt. Jason pidätetään murhasta. Poliisiautossa hän muistaa, että hänellä on taskussa pullo V:tä ja hän juo koko pullon todisteiden peittämiseksi, vaikka Lafayette on varoittanut yliannostuksen vaaroista. Jason vapautetaan, kun Tara antaa hänelle valheellisen alibin. Yliannostus antaa hänelle pahan olon ja liiallisen ja kivuliaan erektion. Jason etsii turhaan apua Lafayettelta kunnes Tara vie hänet lääkäriin. Adele pyytää Sookieta lukemaan ihmisten ajatuksia, jotta murhaaja paljastuu. Bill vie Sookien vampyyribaari Fangtasiaan tutkimaan. Baarinomistaja, vampyyrialue 5:n seriffi Eric herättää Sookien huomion. Eric kutsuu Sookien luokseen. Hän myöntää tuntevansa Dawnin ja Maudetten, mutta Sookie ei löydä vihjeitä murhasta. Poliisi tekee ratsian baariin, mutta Sookie ja Bill onnistuvat pakenemaan Sookien tajuttua tilanteen telepaattisten kykyjensä ansioista. Matkalla kotiin poliisi pysäyttää heidän autonsa. Bill lumoaa poliisin antamaan aseensa Billille yliluonnollisesti, mikä pelottaa Sookieta. Sam menee Dawnin taloon ja haistelee Dawnin lakanoita. 
| 5. | 5. | Sparks Fly Out | Kipeitä muistoja | 2008-10-055. lokakuuta 2008 | 2010-03-2929. maaliskuuta 2010 |
Bill ja Sookie riitelevät Billin toiminnasta poliisin kanssa ja Bill myöntää, että olisi voinut juoda poliisin verta. Bill lupaa jättää Sookien rauhaan. Tara suuttuu Lafayettelle tämän myytyä Jasonille V:tä, mutta Lafayette suostuttelee Jasonin kokeilemaan huumetta uudelleen oikean kokoisina annoksina. Sam pyytää Sookieta treffiseuraksi kirkon kokoukseen. Bill pitää kokouksessa puheen kokemuksistaan sisällissodassa ja liikuttuu jonkun näytettyä kuvan hänen vaimostaan. Osa ihmisistä suhtautuu häneen pelokkaasti ja epäluuloisesti. Myöhemmin Bill muistelee yksin kuinka hän joutui jättämään perheensä Lorena-vampyyrin muutettua hänet vampyyriksi. Poliisit kuulustelevat Billiä murhista ja Bill väittää, ettei murhaaja ole voinut olla vampyyri, koska uhrien verta ei oltu juotu. Merlottesissa Lafaytte lyö homofobisia kommentteja tehnyttä miestä. Hoyt yrittää turhaan iskeä Randi-nimistä naista. Jason on ottanut V:tä ja tunnustaa rakkautta Taralle. Jason päätyy kuitenkin harrastamaan seksiä Randin kanssa ja Tara lähtee vihaisena. Sookie ja Sam lähtevät kahville jälkeenpäin. Pari suutelee ja kaikki menee hyvin kunnes Sam suututtaa Sookien sanomalla Billiä vaaralliseksi. Sookie lähtee taksilla kotiin ja löytää Adelen murhattuna. 
| 6. | 6. | Cold Ground | Hautajaiset | 2008-10-1212. lokakuuta 2008 | 2010-04-055. huhtikuuta 2010 |
Sam ja Bill riitaantuvat, mutta lupaavat molemmat suojella Sookieta. Hautaustoimisto vie pois Adelen ruumiin ja Sookie siivoaa verta lattialta. Seuraavana päivänä Sookie pitää vastaanoton talolla ja suuttuu kun Maxine yrittää viedä viimeisen Adelen tekemän piirakan. Jason tulee V:n vaikutuksen alaisena töihin ja kuulee uutiset. Hän lähtee Sookien talolle ja syyttää Sookieta Adelen kuolemasta. Hautajaiset ei suju hyvin, kun ihmiset ajattelevat pahaa Sookiesta, Jason kutsuu isosetä Bartlettin Sookien vastustuksesta huolimatta ja Lettie Mae pitää puheen tuskin tuntemastaan naisesta suututtaen Taran. Lettie Mae sanoo Taralle, että hänen sisällään on demoni ja pyytää rahaa manausta varten. Sookie syö yksin kotona Adelen piirakan. Sam ja Tara aikovat viettää yön yhdessä, mutta Tara lähtee pois. Sookie menee Billin talolle ja Sookie ja Bill harrastavat seksiä ensimmäisen kerran. Bill juo Sookien verta. 
| 7. | 7. | Burning House of Love | Paha henki | 2008-10-1919. lokakuuta 2008 | 2010-04-1212. huhtikuuta 2010 |
Bill ja Sookie kylpevät seksin jälkeen. Sookie kertoo synkän salaisuuden, isosetä Bartlett käytti häntä hyväkseen Sookien ollessa lapsi. Lafayette kieltäytyy myymästä Jasonille lisää V:tä. Jason aikoo myydä Adelen hopeat, mutta Sookie ei anna. Tara yrittää sopia Samin kanssa, mutta saa puhelun pankista, jossa Lettie Mae riehuu pankin kieltäydyttyä antamasta lainaa manaukseen. Tara lupaa maksaa manauksen. Noitatohtori Jeanette tekee manauksen ja väittää samalla, että Tarallakin on demoni. Jason yrittää turhaan saada V:tä Fangtasian baarimikolta. Nuori nainen Amy Burley kuulee ja lupaa hankkia Jasonille V:tä. Amy ja Jason käyttävät V:tä. Merlottesissa Sam ja Arlene ovat tuomitsevia kuultuaan Sookien yöst Billin kanssa. Bill tappaa isosetä Bartlettin. Malcolm ystävineen tulee Merlottesiin häiritsemään. Billin tultua paikalle Malcolm lupaa jättää muut rauhaan, jos Bill tulee heidän mukaansa ja lopettaa kanssakäymisen ihmisten kanssa. Chuck, Wayne ja Ross suunnittelevat vampyyrien tappamista ja sytyttävät näiden talon palamaan. Sookie etsii Billiä ja näkee kuinka Malcolmin talosta tuodaan neljä arkkua. 
| 8. | 8. | The Fourth Man in the Fire | Viuhahtaja | 2008-10-2626. lokakuuta 2008 | 2010-04-1919. huhtikuuta 2010 |
Jason herää Amyn vierestä luullen, että he harrastivat seksiä, mutta saa tietää, että he käyttivät vain V:tä. Jason puhuu Amylle vanhempiensa kuolemasta. Sookie luulee Billin kuolleen ja menee hautausmaalle suremaan. Bill onkin itse paikalla elossa ja pari harrastaa seksiä. Tulipalon neljänneksi kuolleeksi todetaan hautaustyöntekijä Neil. Amy saa työpaikan Merlottesista. Lettie Mae kokee manauksen auttaneen ja rupeaa alkaa käydä seurakunnassa. Tara suuttuu sekä Lettie Maelle että Samille. Sookie ja Bill vahtivat Arlenen lapsia. Rene kosii Arlenea. Poliisit kuulustelevat Samia, koska tämä on nähty alasti metsässä. Sam väittää kasvaneensa nudistiyhdyskunnassa ja kunnioittavansa perinteitä juoksemalla kerran vuodessa alasti, mutta Andy saa tietää Samin valehdelleen. Lafayette hankkii V:tä Eddie-vampyyriltä, jonka kanssa hänellä on suhde. Amy painostaa Jasonin kidnappaamaan Eddien. Eric sanoo haluaa Sookielta palveluksen. Sookie lukee Fangtasiassa ihmisten ajatuksia selvittääkseen kuka on ryöstänyt paikan kassan. Syylliseksi paljastuu vampyyri, baarimikko Longshadow. Longshadow hyökkää Sookien kimppuun. 
| 9. | 9. | Plaisir d'Amour | Petturi | 2008-11-022. marraskuuta 2008 | 2010-04-2626. huhtikuuta 2010 |
Bill tappaa Longshadow'n puolustaakseen Sookieta. Eric varoittaa Billiä, että vampyyrin tappamisesta on seurauksia. Jason on järkyttynyt kidnapattuaan Amyn kanssa Eddie-vampyyrin, mutta suostuu pitämään Eddien vangittuna. Amy ja Jason käyttävät Eddien verta huumeena. Miss Jeanette suostuttelee Taran hankkimaan itselleen manauksen. Sookie löytää kissansa murhattuna. Sookie suuttuu töissä Andylle, koska poliisi ei ole löytänyt syyllistä Bon Tempsin murhiin. Amy lohduttaa Sookieta. Jason juttelee Eddien kanssa ja lupaa tuoda tälle tekoverta Amyn määräyksiä vastaan. Eric kertoo Billille, että tämän on mentävä vampyyrien oikeudenkäyntiin Longshadow'n tappamisen takia. Bill pyytää Samia pitämään Sookiesta huolta ja hyvästelee itkuisen Sookien. Andy haluaa Samilta selityksen nudisteista valehtelemiseen. Sam menee sisään ja hetken päästä ulos tulee koira. Sookie menee Billin talolle nukkumaan ja sama koira ilmaantuu paikalle. Keskellä yötä hän herää ja huomaa, että paikalla ei nukukaan koira vaan alaston Sam. 
| 10. | 10. | I Don't Wanna Know | Salaisuus | 2008-11-099. marraskuuta 2008 | 2010-05-033. toukokuuta 2010 |
Sookie pelästyy Samia, joka selittää, että hän on muodonmuuttaja, ihminen joka voi ottaa eläimen hahmon. Sookie suuttuu, koska hänelle ei ole kerrottu aiemmin. Miss Jeanette tekee Taralle manauksen, jonka aikana tämä näkee itsensä lapsena. Manaus näyttää auttavan. Tara ja Lettie Mae viettävät onnellisena aikaa yhdessä kunnes Tara saa tietää Jeanetten olevan huijari. Lettie Mae ei usko huijaukseen. Tara ja Sam riitaantuvat. Tara lähtee ajamaan ja väistää tiellä alastonta naista ja sikaa. Poliisi pysäyttää Taran ja hän joutuu putkaan. Lafayetten asiakkaana ollut senaattori haluaa ostaa tältä V:tä. Sam muistelee nuoruuttaan. Hänen adoptiovanhempansa hylkäsivät Samin saatuaan tietää Samin olevan muodonmuuttaja. Arlenen ja Renen kihlajaisia vietetään Merlottesissa. Sookie kuulee jonkun ajatuksista, että murhaaja on läsnä. Murhaaja jahtaa Sookieta, mutta Sam pelastaa tämän viime hetkellä. Sookie ja Sam eivät näe murhaajaa kunnolla. Jason haluaa vapauttaa Eddien, mutta Amy tappaa tämän. Bill viedään vampyyrien oikeuteen. Tuomari määrää Billin muuttamaan 17-vuotias Jessica vampyyriksi. Jessica anoo armoa, mutta Bill hyökkää hänen kimppuunsa ja juo Jessican verta. 
| 11. | 11. | To Love is to Bury | Tulokas | 2008-11-1616. marraskuuta 2008 | 2010-05-2424. toukokuuta 2010 |
Bill hautaa itsensä ja Jessican maahan osan vampyyrirituaalia. Sookie ja Sam viettävät aikaa yhdessä ja lähentyvät toisiaan. He etsivät johtolankoja murhaajan ajatuksissa esiintyneestä Cindy-nimisestä naisesta ja saavat tietää tällä olleen suhde vampyyrin kanssa. Cindy oli sittemmin tapettu ja hänen veljensä Drew kadonnut. He vaativat naapurikaupungin poliisia lähettämään Drew'n kuvan Bon Tempsin poliisille. Jason vaatii Amya hävittämään V:n talosta ja tunnustaa Renelle ja Hoytille Amyn olevan V-riippuvainen. Lafayette näkee asiakkaanaan olleen senattorin kampanjoivan homojen ja vampyyrien oikeuksia vastaan ja ilmaantuu tämän kampanjatilaisuuteen varoittamaan senaattoria. Lettie Mae ei suostu maksamaan putkassa olevan Taran takuita, mutta sosiaalityöntekijäksi esittäytyvä tuntematon nainen Maryann maksaa ja vie Taran hienoon kotiinsa. Jessica herää ja on innoissaan saatuaan tietää olevansa vampyyri, koska hän pääsee eroon väkivaltaisesta isästään. Bill yrittää opettaa Jessicaa huonolla menestyksellä ja jättää lopulta tottelemattoman Jessican Ericin luo. Sookie ja Sam suutelevat Sookien kotona, kun Bill ilmaantuu paikalle ja lyö Samia. Sookie heittää molemmat miehet ulos. Amy suostuttelee Jasonin kokeilemaan V:tä vielä kerran. Parin sammuttua vuoteeseen murhaaja tappaa Amyn. Jason soittaa herättyään poliisit ja uskoo olevansa murhaaja. Drew'n kuva tulee poliisiasemalle faksilla, mutta sihteeri ei huomaa sitä. Kuvassa on Rene. 
| 12. | 12. | You'll Be the Death of Me | Vanha tuttu | 2008-11-2323. marraskuuta 2008 | 2010-05-3131. toukokuuta 2010 |
Sookie sanoo Jasonille Drew'n olevan murhaaja, mutta Jason ei usko. Fellowship of the Sun -lahkon mies käy tapaamassa Jasonia putkassa. Tara tutustuu Maryanniin. Maryannin talossa asuva nuori mies Eggs ja Tara kiinnostuvat toisistaan. Rene tarjoaa Merlottesin pihalla Sookielle kyytiä Sookien auton temppuiltua. Sam löytää Renen liiviin ja sitä haistettuaan tajuaan Renen olevan ehkä murhaaja. Sookie lukee Renen ajatuksista saman asian ja pakenee hautausmaalle. Sam ja Bill lähtevät perään, mutta Bill ei pääse kauas vampyyreille vaarallisen auringonvalon takia. Sam hyökkää Renen kimppuun ja Sookie tappaa Renen lapiolla. Sookie ja Sam hautaavat Billin suojaan auringolta.  Illalla Bill tulee parantuneena Sookien ovelle. Jason vapautetaan. Andy on masentunut epäiltyään väärää henkilöä ja alkaa juoda. Jokin hyökkää Lafayetten kimppuun. Tara ja Sam auttavat juopunutta Andya autoon ja löytävät autosta naisen ruumiin.